b'\n_START_ARTICLE_\nOzkolistni trpotec\n_START_SECTION_\nOpis\n_START_PARAGRAPH_\nOzkolistni trpotec je trajnica, ki ima pri tleh rozeto suli\xc4\x8dastih listov, iz sredine rozete pa poganjajo od 10 do 40 cm visoka brezlistna stebla, na vrhu katerih je klasasto socvetje, v katerega so zbrani okoli 4 mm veliki cvetovi rjavkaste barve brez posebnega vonja. Rastlina cveti od aprila do oktobra, raste pa po travnikih in ob poteh. Plodovi so dvosemenske glavice.\n_START_SECTION_\nZdravilne lastnosti\n_START_PARAGRAPH_\nOzkolistni trpotec je vsestranska zdravilna rastlina, ki se \xc5\xa1e danes pogosto uporablja v sokovih in ostalih pripravkih. U\xc4\x8dinkovine v ozkolistnem trpotcu so glikozidi, klorogenska kislina, ursolna kislina ter kremen\xc4\x8deva kislina. Vsebuje tudi veliko sluzi._NEWLINE_\xc4\x8caj iz listov ozkolistnega trpotca se uporablja pri te\xc5\xbeavah z dihali in za pomirjanje dra\xc5\xbee\xc4\x8dega ka\xc5\xa1lja. Najpogosteje se \xc4\x8daj priporo\xc4\x8da za zdravljenje bronhitisa, saj pomaga tudi pri izka\xc5\xa1ljevanju. Priporo\xc4\x8daa se tudi za laj\xc5\xa1anje vnetij grla in \xc5\xberela. Ozkolistni trpotec, oz. njegovi pripravki se uporabljajo tudi pri astmi, hemoroidom, pikom \xc5\xbeu\xc5\xbeelk, turom in driski, pa tudi pri celjenju ran ali drugih po\xc5\xa1kodb ko\xc5\xbee. Seme trpotca se uporablja za uravnavanje holesterola v krvi, pri driski ter za zbijanje povi\xc5\xa1anje telesne temperature.'